Bilangan yang wajib mendirikan solat j u maaf 


Dalam permasalahan bilangan yang wajib bagi mendirikan solat jumaat , terlalu banyak 
khilaf (perbezaan) pendapat di kalangan ulama salaf termasuk imam arba’ah (imam 
empat mahzab). Adapun bilangan 40 orang adalah yang paling masyhur dikalangan 
ilmuan Islam.Pendapat ini juga merupakan pendapat imam syafi’i dan pendapat imam 
malik.Adapun imam abu hanifah,laits bin saad dan Muhammad bin hasan berpendapat 4 
orang dan imam ahmad bin hanbal berpendapat 50 orang dan ada juga pendapat yang 
mengharuskan 12 orang sebagaimana di sebut dalam al-mugni iaitu pendapat rabiah dan 
ada yang menetapkan 30 orang dan abdullah bin baz dalam fatwanya mengharuskan 3 
orang.Pendapat ibnu hazm azzohiri pula mengharuskan 2 orang sebagaimana dalam al- 
mohalla. 

TAKHRIJ HADIS SETIAP PENDAPAT 


Dalil yang berpendapat 40 


Hadis 1 

“Dan pada tiap-tiap tiga orang seorang imam dan pada tiap-tiap 40 orang dan 
lebih daripada itu harus jumaat dan aidil fitri dan adha dan bahawasanya 

mereka itu berjema’ah”.( dhaif ) 


Hadis ini dikeluarkan oleh imam baihaqi dalam sunan al-kubra (jld 3 / ms 253) 
hadis ini dikeluarkan melalui jalan sanad abd aziz bin abd rahman al-qurasy. Hadis ini 
ditolak oleh ahlul hadis kerana abd aziz bin abd rahman adalah dha’if sebagaimana di 
sebut dalam badrul munir (jld 4 / ms 594). Al hafiz ibnu hajar al-asqalani menukilkan 
dalam kitabnya talkhis habir (jld 2 / ms 114) bahawasanya telah berkata imam ahmad 
ditolak hadisnya kerana sesungguhnya pendusta atau palsu dan berkata an-nasai dia tidak 
tsiqah dan berkata daraqutni hadis munkar dan berkata ibnu hibban tidak harus berhujjah 
dengannya dan berkata baihaqi tidak boleh berhujjah seumpama hadis ini. 


Hadis 2 

“Apabila berhimpun 40 orang lelaki diharuskan ke atas mereka solat Jumaat”. ( 

tiada asalnya ) 


Hadis ini terdapat dalam kitab tatimmah tetapi hadis ini gharib sebagaimana di sebut di 
dalam kitab badrul munir (jld 4 / ms 596) dan riwayat ini tiada asalnya. 


Hadis 3 


1 


’Tidak ada solat jumaat melainkan dengan 40 orang”( tidak ada asalnya ) 

Berkata ibnu mulqan ( pengarang kitab badrul munir ) hadis ini tidak sampai kepadaku 
( tidak diketahui ) siapakah yang mengeluarkannya dalam bentuk ( lafaz ) yang begini. 
Hadis ini di keluarkan dalam syarhul kabir (jld 2 / ms 256).Adapun mengenai hadis ini 
disentuh dalam badrul munir (jld 4 / ms 596) bahawa hadis ini digharibkan oleh imam 
ar-rafi’i. 


Hadis 4 

“Bahawasanya nabi s. a. w berhimpun di madinah dan tidaklah mereka berhimpun 

kurang daripada 40” ( tiada asalnya ) 

Berkata ibnu Hajar al-asqalani dalam talkhis habir (jld 2 / ms 114 ) tidaklah aku 
melihatnya (hadis di atas) seperti ini, dan dari al-baihaqi melalui riwayat ibnu mas’ud 
telah berkata: 

“ Kami telah berhimpun bersama rasulullah s. a. w dan kami ( pada ketika itu ) 40 

orang lelaki “ 

Dan tidaklah hadis ini berkaitan dengan solat jumaat dan adapun apa yang diriwayatkan 
oleh abu daud dan ibnu hibban dan selain dari keduanya iaitu hadis abdul rahman bin 
ka’ab bin malik: 

“ Berapa ( orang ) kamu pada ketika itu? Berkata : 40 orang lelaki “ 

Sanad hadis ini hasan tetapi hadis ini tidaklah menunjukkan ( merujuk ) kepada bab ini 
seperti mana yang dikatakan oleh ibnu hajar dalam talkhis habir (jld2/ms 115) 


Hadis 5 

“ Dari jabir bin Abdullah berkata: di tengah rasulullah s.a.w berkhubah pada hari 
jumaat ketika sampai satu kafilah yang membawa barang makanan ( untuk dijual 
) sehingga mereka berhenti di baqi’ maka mereka berpaling dan pergi kepadanya 
(kafilah) dan meninggalkan rasulullah, tiada bersamanya selain 40 orang 

lelaki, aku bersama (termasuk) mereka” 

Hadis ini lemah sebagaimana disentuh dalam sunan daruqutni ( jld 2 / ms 308 ) kerana 
bersendirian ali bin a’sim dalam meriwayatkan hadis ini. hadis ini juga di tolak oleh ahlul 
hadis kerana hadis ini bercanggahan dengan hadis yang lebih shahih iaitu hadis yang 
dikeluarkan oleh bukhari dan muslim ( lihat hadis di bawah ) 

Dalil yang berpendapat 12 


Hadis 1 

“ Bahawasanya sahabat berpaling (meningalkan) daripada nabi dan tidaklah 

terbaki daripada mereka selain 12 orang lelaki “ 

Hadis ini dikeluarkan oleh bukhari dan muslim dan darjat hadis ini shahih menurut syarat 
keduanya.Hadis ini telah jelas menunjukkan bahawa pensyaratan 40 orang adalah tidak 
benar tetapi yang benar adalah kurang dari 40 lelaki, dan inilah pendapat yang terpilih 
( ) berkata ibnu hajar asqalani sesungguhnya telah warid bilangan hadis hadis 

yang menunjukkan sempurna (solat jumaat) kurang daripada 40, dan begitu juga berkata 
imam suyuti : tidaklah tsabit satu pun daripada hadis-hadis yang menentukan 
( menetapkan ) bilangan yang khusus ( bagi mendirikan solat jumaat ) 


Dalil yang berpendapat 50 


Hadis 1 

“Jumaat itu wajib diatas 50 orang lelaki dan tidaklah ada solat jumaat selain 

daripada 50 orang “ 

Dan lafaz yang lain 

<jjJ Lu2 J AjLAS. ,'jk* 

“ Jumaat didirikan di atas 50 (orang) dan tidaklah selain daripada itu “ 

Hadis ini dikeluarkan oleh imam thabrani dalam mu’jam kabir ( jld 8 / ms 291 ) melalui 
sanad ja’far bin zubair yang mana ja’far bin zubair ditolak hadisnya oleh ahlul hadis 
sepertimana disebut dalam sunan daruqutni (jld 2 / ms 307 ). Dinukilkan kata kata imam 
baihaqi dalam badrul munir ( jld 4 / ms 596 ) bahawa hadis ini tidak sah sanadnya dan di 
dalam khilaliyyatnya imam baihaqi menyebutkan bahawa bersendirian ja’far bin zubair 
dalam meriwayatkan hadis ini dan di ma’lulkan hadis ini oleh abdul haq di dalam al 
ahkam al wusto ( juz 2 / ms 104 ) kerana ja’far bin zubair yang disebutnya sebagai 
matruk. 

Dalil yang berpendapat 4 


Hadis 1 

VI IjjjSj o! j 14^ J* 4xasJI : <&' 4jC f' Al* 1 * 

+ f 

“ Hadis ummu Abdullah ad-dausiyyah: Jumaat itu wajib ke atas setiap kampung 
yang terdapat padanya( solat jumaat ) imam dan tidak ada ( solat jumaat ) 

melainkan 4 “ ( dhaif ) 

Dan riwayat yang lain 

“ Dan tidaklah ada ( solat jumaat ) melainkan tiga dan yang keempat imam 

mereka ” 

Hadis ini dikeluarkan oleh daruqutni di dalam sunannya (jld2/ms312 ). Disebut hadis 
ini di dalam nasbur rayah ( jld 2 / ms 197 ) bahawasanya kedua riwayat ini matruk dan 
setiap orang yang meriwayatkan hadis ini dari az-zuhri adalah matruk dan tidaklah sahih 
hadis ini dari az-zuhri dan tidaklah az-zuhri mendengar hadis ini dari dausiyyah.Hadis ini 
juga di dhaifkan oleh thabroni dan ibnu adi kerana pada hadis ini terdapat orang yang 
ditolak hadisnya ( matruk ) sebagaimana disebut dalam nailul awthor ( ms 612 ) dan 
disebut hadis ini oleh ibnu hajar asqalani dalam talkhis habir ( juz 2 / ms 116 ) sebagai 
munqati’. Tidak harus berhujjah dengan hadis ini kerana sanad kepada hadis ini iaitu 
muawiyah bin yahya dan muawiyah bin said adalah majhul sepertimana di sebut dalam 
al-mohalla ( juz 5 / ms 47 ) 

Dalil yang berpendapat 30 


Hadisi 

“ Jika berhimpun 30 orang lelaki maka perintahkanlah solat bersembahyang 

jumaat bersama mereka “(dhaif) 


Khabar ini terdapat di dalam kitab al-mohalla dan dikeluarkan melalui jalan sanad abu 
Muhammad al-azdi yang disebut majhul sebagaimana dalam al-mohalla (jld 5 / ms 47 ) 


KESIMPULAN 


Kesimpulan daripada takhrij dan tashih hadis diatas menunjukkan tiada penetapan yang 
tsabit daripada rasulullah yang dapat dibuat, adapun pendapat yang mendekati petunjuk 
adalah pendapat yang menyebut 2 berdasarkan lafaz jumaat yang berasal dari perkataan 
jama’a yang bennaksud himpun dan kaedah asal bagi mendirikan solat berjemaah adalah 
cukup dengan 2 orang ( ini yang disepakati ). 

RUJUKAN 


fathul bari syarah sohih bukhari-ibnu hajar al-asqalani/cetakan pertama 2001/pencetak ali 
nafqah/tahqiq abd qadir syaibah 

al-aziz-ar-rafi ’i/cetakan pertama 1997/pencetak daar kutub ilmiyyah Beirut/tahqiq syaikh 
ali Muhammad dan syaikh adil ahmad 

ahkam al-wustha-ibn abdul haq/cetakan 1995/pencetak maktabah ar-rusyd riyad/tahqiq 
hamdi as-salafi dan subhi as-samirai 

sunan daruqutni-daruquni/cetakan pertama 2004/pencetak muassasah ar-risalah/tahqiq 
abd latif hirzallah dan ahmad barhum 

sunan al-kubra-baihaqi 

sunan saghir-baihaqi/tahqiq dr abd mu’ti amin qalaji 

al-mohalla-ibnu hazm azzohiri/cetakan pertama 1347 hijrah/pencetak matba’ah nahdhah 
mesir/tahqiq syaikh ahmad mohd syakir qadhi syar’i 

talkhis habir-ibnu hajar al asqalani/cetakan pertama 1995/pencetak muassasah 
qurtubah/tahqiq abu a’sim 

al mugni-ibnu qudamah/cetakan ketiga 1997/pencetak daar a’lim al-kutub/tahqiq dr 
Abdullah bin abd muhsin dan dr abd fatah Muhammad 

al kafi-ibnu qudamah/pencetak hajr/tahqiq dr badullah bin abd muhsin 

nasbur rayah-yusuf az-zaila ’i/pencetak muassasah arrayyan/tahqiq mohd awamah 

badrul munir-ibnu mulqan/pencetak daar hijrah/tahqiq musthofa abd ghoit abd hay 

mu’jam kabir-thobrani/pencetak maktabah ibnu taimiyyah/tahqiq hamdi abd majid as- 
salafi 

nailul awthor-asy-syaukani/pencetak bait afkaar dauliyyah/tahiq raid bin sobri 

